《四月五日后圃酴醾芍药侍郎三花盛开醉中成三咏 其三》
宋代·陈著

芍药圃中央，有花名侍郎。丛丛娇翠羽，朵朵淡红妆。

凤阁样如梦，鸡冠班自行。何如付一醉，岁岁有春光。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。